Kobanas (Gvatemala)

Kobanas (, ) – miestas vidurio Gvatemaloje, 219 km į šiaurės rytus nuo Gvatemalos miesto, Čamos kalnagūbryje, 1320 m aukštyje, prie Kahabono upės. Aukštutinio Verapaso departamento centras. Per miestą eina Gvatemalos–Moraleso plentas.

Kobanas yra svarbus kavos auginimo centras. Miesto įžymybės yra Kalvarijos bažnyčia, centrinė aikštė, majų archeologijos muziejus, Dyzeldorfo kavos plantacija. Apylinkėse yra vaizdingų krioklių, olų (Lagino urvai), miškų, kurie saugomi nacionaliniuose parkuose (Las Viktorijaso, San Chosė la Kolonijos, Laguna Lačua ir kt.). Miestas yra svarbus kekčių kultūros centras, čia vyksta kasmetinis Gvatemalos indėnų festivalis.

 Istorija 

Miestas įkurtas dominikonų vienuolių 1543 m. Miesto pavadinimas kilęs iš kekčių kalbos ir manoma, kad reiškia „rūko vieta“. 1599 m. Kobanas tapo vyskupijos centru. XIX a. antroje pusėje aplinkinėse kalvose vokiečiai pradėjo auginti kavą, miestas tapo svarbiu ekonominiu centru. 1895–1963 m. veikė geležinkelis link Isabalio ežero, kuriuo buvo eksportuojama kava.


 Šaltiniai 

Kategorija:Gvatemalos miestai